CELEX: 32015R1723
Language: sk
Date: 2015-09-22 00:00:00
Title: Vykonávacie nariadenie Komisie (EÚ) 2015/1723 z 22. septembra 2015 o zatriedení určitého tovaru do kombinovanej nomenklatúry

29.9.2015   
            
            
               SK
            
            
               Úradný vestník Európskej únie
            
            
               L 252/7
            
         VYKONÁVACIE NARIADENIE KOMISIE (EÚ) 2015/1723
   z 22. septembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselné znaky KN uvedené v stĺpci 2 danej tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. septembra 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok so stechiometrickým zložením pozostávajúci z hlinitanu horečnatého (oxid horčíka a hliníka) s kryštalickou štruktúrou spinelu, chemicky definovaný výrobok vo forme nepravidelných granúl, hrudiek alebo prášku. Výrobok má obsah horčíka, vypočítaný ako oxid horečnatý, približne 28 hmotnostných % a obsah hliníka, vypočítaný ako oxid hlinitý, približne 72 hmotnostných %.
                              Výrobok sa používa pri výrobe žiaruvzdorných tehál a dlaždíc, ktoré sa využívajú v oceliarskom priemysle.
                              Výrobok sa získava chemickou reakciou oxidu horečnatého s oxidom hlinitým pri pálení v rotačnej peci.
                           
                        
               
                  2841 90 85
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 k 28. kapitole a znením číselných znakov KN 2841, 2841 90 a 2841 90 85.
                  Výrobok sa získava chemickou reakciou pri pálení surovín v rotačnej peci. Je stechiometrickou zlúčeninou (chemicky definovanou), v ktorej môže byť počet atómov prítomných prvkov vyjadrený ako podiel malých celých čísel. Nie je to surový minerálny výrobok ani ruda, a preto nemôže byť zatriedený do 25. kapitoly ani 26. kapitoly.
                  Výrobky vo forme nepravidelných granúl, hrudiek alebo prášku sú suroviny na výrobu výrobkov položky 6815. Zatriedenie do položky 6815 je vylúčené, pretože výrobky nie sú konečné výrobky ani polotovary.
                  Z dôvodu stechiometrického zloženia je výrobok v súlade s poznámkou 1 a) k 28. kapitole, v ktorej sa stanovuje, že položky uvedenej kapitoly sa vzťahujú iba na chemicky definované zlúčeniny (t. j. so stechiometrickým zložením).
                  Ako chemicky definovaný výrobok sa spinel podľa svojho chemického zloženia má zatriediť ako anorganická chemická látka do 28. kapitoly.
                  Výrobok sa preto má zatriediť pod číselný znak KN 2841 90 85 ako ostatné soli oxokovových alebo peroxokovových kyselín.
               
            
                  
                              2.
                           
                           
                              Výrobok s nestechiometrickým zložením s obsahom horčíka, vypočítaným ako oxid horečnatý, približne 20 – 35 hmotnostných % a obsahom hliníka, vypočítaným ako oxid hlinitý, približne 58 – 78 hmotnostných %. Výrobok má kryštalickú štruktúru spinelu vo forme nepravidelných granúl, hrudiek alebo prášku.
                              Výrobok sa používa pri výrobe žiaruvzdorných tehál a dlaždíc, ktoré sa využívajú v oceliarskom priemysle.
                              Výrobok sa získava chemickou reakciou oxidu horečnatého s oxidom hlinitým pri pálení v rotačnej peci.
                           
                        
               
                  3824 90 96
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3824, 3824 90 a 3824 90 96.
                  Výrobok sa získava chemickou reakciou pri pálení surovín v rotačnej peci. Nie je to surový minerálny výrobok ani ruda, a preto nemôže byť zatriedený do 25. kapitoly ani 26. kapitoly.
                  Z dôvodu nestechiometrického zloženia nie je výrobok v súlade s poznámkou 1 a) k 28. kapitole, v ktorej sa stanovuje, že položky uvedenej kapitoly sa vzťahujú iba na chemicky definované zlúčeniny (t. j. so stechiometrickým zložením), a preto je z 28. kapitoly vylúčený.
                  Výrobky vo forme nepravidelných granúl, hrudiek alebo prášku sú suroviny na výrobu výrobkov položky 6815. Nie sú zatriedené do položky 6815, pretože nie sú konečné výrobky ani polotovary.
                  Výrobok sa preto má zatriediť pod číselný znak KN 3824 90 96 ako ostatné chemické výrobky alebo prípravky chemického priemyslu alebo príbuzných priemyselných odvetví, inde nešpecifikované ani nezahrnuté.
               
            
                  
                              3.
                           
                           
                              Výrobok s názvom „pálená magnézia-chróm“ vo forme nepravidelných sivých granúl, úlomkov alebo prášku s rôznou veľkosťou častíc, s nestechiometrickým zložením oxidu horečnatého a oxidu chromitého. Výrobok má kryštalickú štruktúru spinelu a používa sa pri výrobe žiaruvzdorných tehál a dlaždíc, ktoré sa využívajú v oceliarskom priemysle.
                              Uvedený výrobok sa získava pri pálení oxidu horečnatého a chrómovej rudy v oblúkovej peci.
                           
                        
               
                  3824 90 96
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3824, 3824 90 a 3824 90 96.
                  Výrobok sa získava chemickou reakciou pri pálení surovín v oblúkovej peci. Nie je to surový minerálny výrobok ani ruda, a preto nemôže byť zatriedený do 25. ani 26. kapitoly.
                  Z dôvodu nestechiometrického zloženia nie je výrobok v súlade s poznámkou 1 a) k 28. kapitole, v ktorej sa stanovuje, že položky uvedenej kapitoly sa vzťahujú iba na chemicky definované zlúčeniny (t. j. so stechiometrickým zložením), a preto je z 28. kapitoly vylúčený.
                  Výrobky vo forme nepravidelných granúl, hrudiek alebo prášku sú suroviny na výrobu výrobkov položky 6815. Nie sú zatriedené do položky 6815, pretože nie sú konečné výrobky ani polotovary.
                  Výrobok sa preto má zatriediť pod číselný znak KN 3824 90 96 ako ostatné chemické výrobky alebo prípravky chemického priemyslu alebo príbuzných priemyselných odvetví, inde nešpecifikované ani nezahrnuté.